شه‌فه‌ق نيوز/ سه‌رچه‌وه‌يل سياسى و نزيك له‌ دانيشتنه‌يل دامه‌زرانن به‌ره‌ى ئۆپۆزسيۆن، باس له‌وه‌ كردن گفتگووه‌يل ناونى ره‌وت حكمه‌ و هاوپه‌يمانى نه‌سر وه‌ سه‌رۆكايه‌تى حه‌يده‌ر عه‌بادى سه‌رۆك وه‌زيره‌يل وه‌رين ره‌سيه‌سه‌ قۆناغه‌يليگ پيشكه‌فتگ.
ئه‌و سه‌چه‌وه‌يله‌ ئاماژه‌ وه‌ ئه‌وه‌ كردنه‌ ك په‌يوه‌نديه‌يل فريه‌يگ وه‌ل هيزه‌يل عه‌ره‌بى سنى نابه‌شدار له‌ حكومه‌ت عه‌بدولمه‌هدى وجوود ديرێد و باس له‌ وه‌رگرتن ئاماژه‌يل خاسيگ ئه‌كاو يه‌يش ده‌رخست ك ره‌وت حكمه‌ ئه‌خوازێد هيزه‌يل فريه‌يگ سياسى ئۆپۆزسيۆن به‌شدار بكا له‌ پرووسه‌ى هه‌ڵوژاردن وه‌زيره‌يل سێوه‌ر تا بتويه‌نن فريه‌ترين ره‌زامه‌نى وه‌ده‌س بارن.
جى باسه‌، يه‌يش له‌وه‌ختيگه‌ ره‌وت حكمه‌ وه‌ سه‌رۆكايه‌تى عه‌مار حه‌كيم له‌ هه‌فته‌ى گوزه‌يشت باس له‌ نزيكبوين دامه‌زرانن حكومه‌ت سێوه‌ر كرد و ئه‌وه‌ ده‌رخست ك ره‌وته‌گه‌ى وه‌ره‌و ئاڵشتكارى وه‌رده‌وامه‌.
